CHILL CLUB︱Tyson Yoshi鬧歌手廢唔怕害林家謙：是但啦
2024年05月13日 10:11
東網電視
更多新聞短片
歌手Tyson Yoshi在昨晚（12日）頒獎禮中奪「評審團表揚獎 搖滾歌曲」，又代好友林家謙上台接受「年度唱作歌手」獎項，他代對方發表得獎感受時語出驚人謂：「唔係佢勁，係你哋廢」。事後受訪時，Tyson笑言：「係佢（林家謙）囂張，唔係我囂張，我代入我認識嘅佢，然後揣摩，咁係事實，我覺得係。（你害死佢？）是但啦！突然叫我上台，唔關我事。（你完全唔知？）佢有略略同我講過，得獎就幫我攞，唔知係真。已經覺得奇怪，我喺後台，工作人員不停叫我行番出去坐。（驚唔驚林家謙打電話鬧你？）我電話冇電，熄咗機。」問到當他獲獎時，卻未有如此囂張，他稱自己是一個謙虛的人：「林家謙攞獎攞到手軟，今次係我人生以來第二個音樂獎咋！」
另外，提到他與同場的吳家忻最近互相取消社交平台的關注，問到兩人有碰面及家忻有否跟他打招呼？他即時搖頭及做出拉鍊咀的動作，講到家忻自稱不知發生甚麼事，叫記者直接問Tyson，又謂會邀他吃飯講清楚，他堅持沉默拒回應，當再追問會否怕被指小器時，他仍一貫封嘴態度。